Bohuňov (distrikto Svitavy)

Municipo Bohuňov situas en Ĉeĥio, regiono Pardubice, distrikto Svitavy, en orienta submontaro de Žďárské vrchy, 10 km sudokcidente de urbo Březová nad Svitavou. Turistoj kaj alpinistoj ŝatas viziti kaj grimpi "rokojn ĉe Bohuňov" super ambaŭ flankoj de ŝoseo al Polička. Vivas ĉi tie  ().

 Historio 
Legendo rakontas, ke domaro ĉi tie ekzistis jam en tempo de Sanktaj Cirilo kaj Metodo, kiam ili ĉi tie iris el Moravio al Bohemio. La vilaĝanoj ilian kredon kun amo volonte akceptadis kaj en ĉirkaŭaĵo oni parolis, ke "nova Dio estas ĉi tie adorata", ĉeĥe (Bůh nový ...) kaj el tio Bohuňov.

La unua skriba mencio pri la vilaĝo estas el la jaro 1382, kiam ĝi apartenis al sinjoroj el Lomnice.

 Loĝantaro 

 Vidindaĵoj 
 Preĝejo 
Ununura signifa memorindaĵo en la vilaĝo estas preĝejo de Sankta Egidio situanta sur monteto en ĝia norda rando. La originan preĝejon oni konstruis antaŭ la jaro 1400. Nuna empira preĝejo estis konstruita en la jaroj 1820 kaj 1821. Ĝi orientiĝas proksimume al nordo. Ĝi estas ununava, oblonga kun ortangula presbiterejo kaj duoncirkla sakristio en la akso. Super la ĉefa frontalo estas prisma tureto. La ĉefa frontalo estas membrigita per pilastroj, rizalitoj kaj ornamita per bosado. Flankaj muroj estas membrigitaj per pilastroj kaj duoncirklaj fenestroj. La volboj estas plataj.
La ĉefaltaro estas el la unua duono de 19-a jarcento, ornamita per du pli malnovaj statuoj de episkopoj, eble el la jaro ĉirkaŭ 1700, du flankaj altaroj devenas el la jaro 1889, la predikejo eble el la jaro 1820. Antaŭ la preĝejo estas ŝtona krucifikso el la jaro 1790.

 Monumento al falintoj 
Sur vilaĝplaco situas monumento al falintoj en la unua mondmilito.

 Rokoj ĉe Bohuňov 
Serĉata de turistoj kaj alpinistoj estas "rokoj de Bohuňov", kiuj troviĝas ambaŭflanke de la ŝoseo al Polička. Tiuj kreas t.n. Landan pordegon el Moravio al Bohemio.

 Interpaciĝa kruco 
Ĉe la ŝoseo al Vítějeves troviĝas interpaciĝa kruco. Temas pri tre malnova ŝtono kunligita per drato. Sur la ŝtono estas duobla reliefo de kruco.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.
 Dr. Ing. František Mandys, CSc. – Českomoravská vrchovina. Eldonis Olympia en Prago en j. 1986.

 Eksteraj ligiloj 
 Monumento al viktimoj de la unua mondmilito 

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Suprasvratka montetaro
Kategorio:Setlejoj en Svitava montetaro